b'\n_START_ARTICLE_\nGreat Hiwassee\n_START_PARAGRAPH_\nGreat Hiwassee eller Ayuhwasi Egwaha p\xc3\xa5 cherokesisk, var en af cherokesernes s\xc3\xa5kaldte Overhill Towns og en vigtig bebyggelse fra slutningen af det 17. \xc3\xa5rhundrede frem til begyndelsen af det 19. \xc3\xa5rhundrede._NEWLINE_Bebyggelsen l\xc3\xa5 p\xc3\xa5 den nordlige bred af Hiwassee River, der hvor floden i dag krydses af U.S. Highway 411 i Polk County i Tennessee, USA. Hvor byen en gang l\xc3\xa5, ligger i dag en del af East Tennessee Nursery, en statslig planteskole._NEWLINE_Cherokeserlederen Major Ridge blev f\xc3\xb8dt i Great Hiwassee omkring 1771, og det var her i byen, at han og en anden cherokeser, Alexander Saunders, den 9. august 1807 dr\xc3\xa6bte en anden h\xc3\xb8vding, Doublehead, for at s\xc3\xa6lge cherokeserland til de hvide._NEWLINE_Byen var forbundet med de nordligere beliggende cherokeserbebyggelser Great Tellico og Chota via "Krigerstien", en del af stisystement Great Indian Warpath (Den Store Indianske Krigssti).'